21 octombrie

21 octombrie este a 294-a zi a calendarului gregorian și a 295-a zi în anii bisecți. Mai sunt 71 de zile până la sfârșitul anului.

Evenimente 

 1097: Prima cruciadă: Cruciații conduși de Boemund de Taranto încep asediul cetății Antiohia, pe care o vor cuceri abia în vara anului 1098.
 1209: Otto al IV-lea este încoronat împărat al Sfântului Imperiu Roman de către Papa Inocențiu al III-lea.
 1520: Ferdinand Magellan descoperă strâmtoarea care-i va purta numele.
 1754: Sunt inaugurate primele școli din Blaj: „Școala de Obște”, cu predare în română, și Gimnaziul din Blaj, cu predare în latină și germană. Blajul devine centrul învățământului românesc din Transilvania.
 1805: Bătălia de la Trafalgar, în care flota britanică a obținut o strălucită victorie împotriva forțelor navale franco-spaniole; moartea amiralului Horatio Nelson.
 1854: Florence Nightingale călătorește cu 38 surori medicale spre Scutari, peninsula Crimeea, ca să îngrijească soldații din Războiul Crimeii.
 1858: La Paris a avut loc premiera operetei Orfeu în infern de Jacques Offenbach.
 1860: În urma unei convenții naționale a fost proclamată o nouă Constituție a Republicii Argentina, ale cărei baze au fost puse în 1853.
 1866: A avut loc premiera operei "Viața pariziană", de Jacques Offenbach.
 1871: S-a constituit Societatea Filarmonică din Timișoara.
 1879: Thomas Alva Edison a demonstrat cu succes obținerea primului bec electric durabil și practic din punct de vedere comercial, la laboratorul lui din Menlo Park, New Jersey.

 1915: Compania americană de telefonie și telegrafie a realizat primul discurs direct transatlantic din Arlington (Virginia), cu destinația Paris, transmis prin sistemul de radio-telefonie.
 1925: Pictorul Paul Klee expune la Paris singura sa lucrare.
 1940: Începe "Proiectul Manhattan" având ca obiectiv bomba atomică americană.
 1944: După șase săptămâni de luptă aliații câștigă în Al Doilea Război Mondial orașul Aachen, primul mare oraș german.
 1945: În Franța femeile obțin dreptul la vot.
 1948: ONU a respins cererea sovietică de distrugere publică a tuturor armelor nucleare.
 1951: Gottfried Benn obține premiul Georg Büchner. (Premiu, care în 1960 va fi decernat lui Paul Celan).
 1956: Wladyslaw Gomulka a fost ales președinte al Partidului Muncitoresc Unit Polonez și ia puterea în Polonia.
 1959: La New York se deschide Muzeul Guggenheim, conceput de Frank Lloyd Wright.
 1960: Primul submarin nuclear britanic, HMS Dreadnought, a fost lansat de regina Elisabeta a II-a a Marii Britanii.
 1999: A apărut, la București, primul număr al revistei Playboy.
 2003: Planeta pitică Eris din centura Kuiper a fost descoperită de către Michael E. Brown, Chad Trujillo și David L. Rabinowitz.

Nașteri 
 1650: Jean Bart, amiral francez (d. 1702)
 1675: Împăratul Higashiyama al Japoniei (d. 1710)
 1687: Nicolaus Bernoulli, matematician elvețian (d. 1759)
 
 1757: Pierre Augereau, mareșal francez (d. 1816)
 1760: Katsushika Hokusai, pictor japonez (d. 1849)
 1772: Samuel Taylor Coleridge, poet și estetician literar englez (d. 1834)
 1790: Alphonse de Lamartine, poet francez, orator și om de stat (d. 1869)
 1813: Prințesa Josephine de Baden, mama regelui Carol I al României (d. 1900)
 1833: Alfred Nobel, chimist și industriaș suedez, inventatorul dinamitei și fondatorul Premiului Nobel (d. 1896)
 1846: Edmondo De Amicis, scriitor italian (d. 1908)
 1891: Perpessicius (Dimitrie S. Panaitescu), critic și istoric literar, poet român (d. 1971)
 1904: Benedict Ghiuș, teolog și monah ortodox român (d. 1990)
 1917: Dizzy Gillespie (John Birks Gillespie), trompetist, compozitor și bandleader american de jazz (d. 1993)
 1920: Vladimir Hanga, jurist și scriitor român (d. 2013)
 1923: Mihai Gafița, critic literar român (d. 1977)
 1925: Virginia Zeani, soprană română (d. 2023)
 1929: Ursula K. Le Guin, scriitoare americană de literatură științifico-fantastică (d. 2018)
 1930: Ivan Silaev, politician rus
 
 1931: Nicole Courcel, actriță franceză (d. 2016) 
 1933: Simona Bondoc, este o actriță română de teatru și film
 1933: Francisco Gento, jucător și antrenor spaniol de fotbal (d. 2022)
 1936: Vartan Arachelian, ziarist și scriitor român de etnie armeană
 1940: Dumitru Tinu, ziarist român (d. 2003)
 1943: Tariq Ali, istoric și romancier britanic și pakistanez
 1945: Nikita Mihalkov, actor și regizor rus
 1950: Ronald McNair, fizician american și astronaut NASA (d. 1986)
 1954: Marcel Răducanu, fotbalist român stabilit în Germania
 1957: Wolfgang Ketterle, fizician german
 1967: Elisabeta Anghel, atletă română
 1969: Salman bin Hamad bin Isa al Khalifa, prinț moștenitor al Bahrain
 1974: Costel Busuioc, tenor român
 1976: Lavinia Miloșovici, gimnastă română de etnie sârbă
 1980: Kim Kardashian, vedetă de televiziune americană
 1992: Marzia Bisognin, Youtuber-iță italiană

Decese 
 310: Papa Eusebiu
 1422: Regele Carol al VI-lea al Franței (n. 1368)
 1494: Gian Galeazzo Sforza, Duce de Milano (n. 1469)
 1556: Pietro Aretino, scriitor din Arezzo (n. 1492) 
 
 1805: Horatio Nelson, amiral britanic (n. 1758)
 1915: Virgil Onițiu, scriitor, publicist român, membru al Academiei Române (n. 1864)
 1921: Tudor Pamfile, folclorist și scriitor român (n. 1883)
 1980: Pamfil Șeicaru, ziarist și prozator român (n. 1894)
 1984: Ion Finteșteanu, actor român de teatru și film (n. 1899)
 1982: Radka Toneff, cântăreață de muzică jazz norvegiană (n. 1952)
 1984: François Truffaut, regizor francez (n. 1932)
 1996: Oleg Danovski, balerin și coregraf român (n. 1917)
 2007: François Chamoux, arheolog, istoric elenist și filolog francez (n. 1915)
 2011: Sultan bin Abdul-Aziz Al Saud, prințul moștenitor al Arabiei Saudite (n. 1928)
 2016: Vasile Andru, scriitor român (n. 1942)
 2016: Constantin Frățilă, fotbalist român (n. 1942)
 2018: Ilie Balaci, fotbalist român (n. 1956)
 2021: Bernard Haitink, dirijor și violonist neerlandez (n. 1929)
 2023: Bobby Charlton, fotbalist englez (n. 1937)

Sărbători 

 Cuv. Mart. Visarion, Sofronie și Sf. Mc. Oprea; Sf. Preoți Mart. Ioan din Gales și Moise Măcinic din Sibiel; Cuv. Ilarion cel Mare (calendarul ortodox și greco-catolic)

Note

 
! 21
! 10 21